OpenLLM-France/wikimedia huggingface dataset:
# Ambika Mod

Ambika Bhakti Mod (Hatfield, Ingalaterra, 1995eko urriaren 2a) britainiar antzezle, umoregile eta idazlea da.

## Ibilbidea

Ambika Mod Ingalaterrako Hertfordshiren hazi zen . Indiako etorkinen alaba da ; bere ama txikitan iritsi zen Erresuma Batura eta aita hogei urterekin. Dame Alice Owen's School ikasi zuen eta St Mary's College-n, Durhameko Unibertsitatean, Ingeles Ikasketetan lizentziatura lortu zuen. Durhamen, Mod antzerkia eta sketch-komedia egiten hasi zen, eta 2015ean Edinburgh Fringe Festival delakoan parte hartu zuen . Megan from HR izeneko bikote komedikoa osatu zuen Andrew Shiresekin eta Londresko zirkuitoko komedia inprobisatuetan aritu zen .
This Is Going to Hurt telesailean Shruti Acharya osagilearen paperagatik hasi zen ikus-entzunezkoetan ospea lortzen.

## Erreferentziak

* Artikulu hau, osorik edo zatiren batean, frantsesezko wikipediako «Ambika Mod» artikulutik itzulia izan da, 2024-03-05 data duen 213071256 bertsioa oinarritzat hartuta. Sartze-datarik ez duten erreferentziak, edo 2024-03-05 baino lehenago datatuak, jatorrizko artikulutik ekarri dira itzulpenarekin batera.
* ↑ «Stage Awards Semi-Finalists 2020» Women Funny Awards.
* ↑ Mulkerrins, Jane. (5 mars 2022). «This Is Going to Hurt's Ambika Mod: 'I have really bad anxiety'» The Sunday Times.
* ↑ «Old Owenian performs at the Fringe!» Old Owenians Newsletter: 8. 15 décembre 2015.
* ↑ «Catching up with Ambika Mod» DST First Night 2021.
* ↑ Wall, Natalie. (4 mars 2016). «The Durham Revue's Ambika Mod!» Her Campus.
* ↑ «Durham Revue team up with Cambridge Footlights for 'ComedyFest!» Durham University 10 février 2022.
* ↑ Iftikhar, Asyia. (9 février 2022). «Ambika Mod Is "Pretty Confident" She Could Do A C-Section IRL» Bustle.
* ↑ Brown, Keira. (25 août 2019). «Ambika Mod: Within this main narrative we weave in and out of tight, witty sketches which range from observational to a bit more absurd» The Fountain.
* ↑ Harold Night. 3 mai 2019.
* ↑ Morris, Lauren. (10 février 2022). «This Is Going to Hurt's Ambika Mod has 'heard talk about' season 2» Radio Times.

## Kanpo estekak

* Datuak: Q110924260
* Multimedia: Ambika Mod / Q110924260
# Ambite

Ambite Madrilgo Erkidegoko udalerria da, Comarca de Las Vegas eskualdean dagoena.
2009ko urtarrilaren 1eko erroldaren arabera 557 biztanle zituen.

## Ikus, gainera

* Madrilgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q457605
* Multimedia: Ambite / Q457605
# Ambilamp Bandera

Ambilamp Bandera Kaiku Arraunaren Kirol Elkarteak TKE Ligarako antolatzen duen estropada da. Berez Portugaleten jokatzen da, Ibaizabal ibaian.
Bandera berria da eta lehen bi ekitaldiak KAE Ligarako puntuagarriak izan ziren. Ondoren Kaiku TKE Ligara igo zen eta estropada bertan sartu zen. 2014an ez zen jokatu eta 2015ean gizonezkoen eta emakumezkoen banderak jokatu ziren. 2017 urtean aurrera Sestaoko Banderari ekin zitzaion berriz.

## Palmaresa

| Urtea | Irabazlea | Bigarrena | Hirugarrena |
| 2008 | Kaiku | Camargo | San Juan |
| 2009 | Santurtzi | Camargo | San Juan |
| 2010 | Astillero | San Juan | Orio |
| 2011 | Hondarribia | San Pedro | Kaiku |
| 2012 | Kaiku | Hondarribia | Urdaibai |
| 2013 | Tirán | Orio | Kaiku |
| 2014 | ez zen jokatu |
| 2015 | Hondarribia | Urdaibai | San Juan |
| 2016 | Urdaibai | Hondarribia | Kaiku |

## Garaipenak

| Taldea | Garaipenak | Urteak |
| Kaiku | 2 | 2008, 2012 |
| Hondarribia | 2 | 2011, 2015 |
| Santurtzi | 1 | 2009 |
| Astillero | 1 | 2010 |
| Tirán | 1 | 2013 |
| Urdaibai | 1 | 2016 |

## Emakumezkoen estropada

| Urtea | Irabazlea | Bigarrena | Hirugarrena |
| 2015 | Zumaia | San Juan | Hibaika |

## Kanpo estekak

* Datuak: Q12253330
# Ana Ollo

Ana Ollo Hualde (Iruñea, 1965eko urtarrilaren 24a) nafar kazetaria da. Nafarroako Unibertsitatean Informazio Zientzietan lizentziatua, ibilbide profesionalari 1986an eman zion hasiera Radio Bilbaon. Ondoren, kazetari, erredaktore eta aurkezle aritu da hainbat komunikabidetan.
2015eko uztailaren 23an Geroa Bai alderdiak proposatuta Nafarroako Gobernuko bozeramailea eta Herritarrekiko eta Erakundeekiko Harremanetako sailburu izendatua izan zen.

## Erreferentziak

* ↑ www.navarra.es

## Kanpo estekak

. Ana Ollori elkarrizketa: Euskararen-inposizioaz-hitz-egitea-gorroto-diskurtso-bat-da Berria, 2022.01.26
* Datuak: Q25473801
* Multimedia: Ana Ollo / Q25473801
# Ana Pak Agi

Santa Ana Pak Agi (koreeraz: 박아기 안나; 1782 – Seul, 1839ko maiatzaren 24a) korear martiri katolikoa izan zen, Koreako 103 martirietako bat.

## Bizitza

Gangwon probintzian jaio zen kristau familia batean. Motela zen izaeraz eta erlijioa ikasteko zailtasunak zituen. «Ezin badut Jainkoa nahi dudan bezala ezagutu, orduan saiatuko naiz bihotz-bihotzez maitatzen behintzat», esaten zuen. Hemezortzi urte zituela, kristau batekin ezkondu zen.
1839an, Ana Pak bere senarrarekin eta seme zaharrenarekin batera atxilotu zuten. Senarrak eta semeak gero fedeari uko egin zioten eta aske utzi zuten. Egunero etortzen zitzaizkion eta kristautasunari uko egiteko eta kartzelatik irteteko erregutzen zioten. Hala ere, Anak ez zuen zalantzarik izan.
Hiru hilabete kartzelan eman ostean, Ana Pak Agiri burua moztu zioten 1839ko maiatzaren 24an, 57 urte zituela, beste hainbat katolikorekin batera; besteak Agata Kim Agi, Agata Yi So-sa, Magdalena Kim Ob-i, Agustin Yi Kwang-hon, Barbara Han Agi, Luzia Pak Hui-sun, Damian Nam Myong-hyok eta Petri Kwon Tug-in ziren.

## Kanonizazioa

1925eko uztailaren 5ean Pio XI.a aita santuak dohatsu izendatu zuen eta 1984ko maiatzaren 6an Joan Paulo II.a aita santuak kanonizatu zuen. Santa Ana Pak Agi eguna maiatzaren 24an ospatzen da eta Koreako martirien eguna irailaren 20an.

## Erreferentziak

* ↑ 66. Santutegiko izen ohikoenak. Euskaltzaindia, 6 or. (Noiz kontsultatua: 2024-02-16).
* 1 2 (Ingelesez) «Corea» The new glories of the Catholic church, tr. from the Ital. by the fathers of the London oratory. (argitaratze data: 1859), 35 or. (Noiz kontsultatua: 2024-02-16).
* ↑ (Norvegieraz [bokmål]) Odden, Per Einar. «Den hellige Anna Pak A-gi (1783-1839)» Den katolske kirke 1999-04-06 (Noiz kontsultatua: 2024-02-16).
* 1 2 (Ingelesez) «Saint Anna Pak A-Gi» CatholicSaints.info (Noiz kontsultatua: 2024-02-16).
* ↑ (Ingelesez) «Martyrs of Korea († 1791-1888)» Hagiography Circle jatorrizkotik artxibatua (artxibatze data: 2015-11-17) (Noiz kontsultatua: 2024-02-16).

## Kanpo estekak

* Datuak: Q4767393
# Ana Pastor (argipena)

Ana Pastor hainbat pertsona ezagunen izena da:
* Ana Pastor Julián (Cubillos, 1957-), espainiar politikaria;
* Ana Pastor García (Madril, 1977-), espainiar kazetaria.
# Ana Otero

Ana Otero (Donostia, 1970eko maiatzaren 13a) Gipuzkoan jaiotako espainiar aktorea da, Valladoliden bizi eta hasi zena.

## Filmografia
### Telebista

| Urtea | Telesaila | Pertsonaia | Katea | Oharra(k) |
| 2015 | Algo que celebrar | | Antena 3 | Atal 1 |
| 2012 | La que se avecina | Dra. Capdevila | Telecinco | Atal 1 |
| 2011 | Los misterios de Laura | Lorena | La 1 | Atal 1 |
| 2009 | Hermanos y detectives | Elena Belmonte | Telecinco | Atal 1 |
| 2008 | Cuestión de sexo | | Cuatro | Atal 1 |
| 2005-2007 | Amar en tiempos revueltos | Paloma Beltrán | La 1 | 342 atal |
| 1999-2000 | Compañeros | Nuria | Antena 3 | 33 atal |
| 1996-1998 | Todos los hombres sois iguales | Yolanda "Yoli" | Telecinco | 66 atal |
| 1993 | Los ladrones van a la oficina | Estra | Antena 3 | Estra |

### Zinema

| Urtea | Filma | Pertsonaia | Zuzendaria | Oharra(k) |
| 2017 | El último Akhenatón: Hereje | Tiyi | Ignacio Oliva | Post-produkzioan |
| 2012 | La rosa de nadie | Manuela | Ignacio Oliva | |
| 2007 | Un buen día lo tiene cualquiera | Pilar "Pili" | Santiago Lorenzo | Bigarren mailakoa |
| 2002 | Reflejos | | Miguel Ángel Vivas | Bigarren mailakoa |
| 2000 | La voz de su amo | Katy | Emilio Martínez-Lázaro | Bigarren mailakoa |
| 1996 | El amor perjudica seriamente la salud | Erizaina | Manuel Gómez Pereira | Bigarren mailakoa |
| 1996 | Pon un hombre en tu vida | Erizaina | Eva Lesmes | Bigarren mailakoa |
| 1996 | Malena es un nombre de tango | Mariana | Gerardo Herrero | Bigarren mailakoa |
| 1994 | Dame fuego | Candela | Héctor Carré | Bigarren mailakoa |

## Kanpo estekak

* Datuak: Q5674026
# Ana Oregi

Ana Isabel Oregi Bastarrika (Eibar, 1965) politikaria da. 2012ko abenduaren 17tik 2016ko azaroaren 28ra arte Eusko Jaurlaritzako Ingurumen eta Lurralde Politika sailburua izan zen. Gaur egun Gasteizko EAJko zinegotzia da.
Lanbidez arkitektoa da; hirigintza-funtzionarioa Gasteizko Udalean, hain zuzen. Arabako Etxebizitza eta Lurralde Politikarako ordezkaria izana da, Eusko Jaurlaritzako Uren zuzendaria ere izan zelarik (2001-2005). Ondoren Ingurugiro eta Lurralde Politikarako kontseilari-ordea ere izana da.
2012ko abenduaren 17an Eusko Jaurlaritzako Ingurumen eta Lurralde Politika Sailburu izendatua izan zen.
# Ana Otadui

Ana Otadui Biteri (Elorrio, Bizkaia, 1976ko maiatzaren 10a) politikari bizkaitarra da, Euzko Alderdi Jeltzalekoa, eta 2015a ezkero Bizkaiko Batzar Nagusietako lehendakaria. Bera izan da bigarren emakumea kargu horretan.

## Bizitza eta heziketa

Lehen ikasketak Elorrioko Eskola Publikoan egin zituen, eta handik Lauaxeta ikastolara joan zen. Deustuko Unibertsitatean Zuzenbide ikasketak egin zituen. Unibertsitate bereko Euskal Gaien Institutuan aritu ostean, funtzionario lanpostua lortu zuen administrazio orokorreko teknikari moduan Bizkaiko Foru Aldundian. Bertan Ogasun, Lehendakaritza eta Kultura sailetan aritu zen. Gaur egun eszedentzian dago Administrazio Orokorreko teknikari moduan, Kultura Ondareko Zerbitzuan.

## Politika

2005ean Euzko Alderdi Jeltzalean afiliatu zen, eta bi urte geroago EAJko zerrendaburu izan zen Elorrion. Lau urtez oposizioko bozeramale izan zen. 2009an, berriz, legebiltzarkide hautatu zuten Eusko Legebiltzarrean. 2011tik aurrera, kargu biak bete zituen, alkate eta parlamentario.
2015eko ekainean Bizkaiko Batzar Nagusietako lehendakari hautatu zuten, bigarren emakumea kargu horretan.
* Datuak: Q14132223
# Ana Pardo de Vera

Ana Pardo de Vera Posada (Lugo, Galizia, 1974) galiziar kazetaria da. 2016tik Espainiako Público hedabidea digitala zuzentzen du.

## Bizitza

Lugon jaio zen 1974an. Aita Gerardo Pardo de Vera Díazen du, 1979an Becerreáko alkate izan zena.
Pardo de Vera Hispaniar Filologian lizentziaduna eta Komunikabideetan masterduna da. Gainera, Zientzia Politikoak eta Soziologia ikasketak egin ditu UNEDen. Hainbat komunikabidetarako egin du lan, hala nola Diario 16, La Voz de Galicia, Tempo eta El Siglo de Europa. Hori ez ezik, irratian eta telebistan ere kolaboratu ohi du.
José Luis Rodríguez Zapateroren agintaldian Espainiako Defentsa, Industria, Turismo eta Merkataritza Ministerioetako eta Lurralde Politikako Presidentziaordeko komunikazio aholkulari egin zuen lan.

## Liburuak

* En la maleta de Zapatero (2013)
* Datuak: Q28525411
* Multimedia: Ana Pardo de Vera / Q28525411
# Allentown (New Jersey)

Allentown New Jerseyko borough bat da. Monmouth konderrian kokatua dago. 2010ean 1.828 biztanle zituen, 1,57 kilometro koadrotan banatuta.

## Ikus, gainera

* Monmouth konderria

## Kanpo estekak

* Datuak: Q1085875
* Multimedia: Allentown, New Jersey / Q1085875
# Allenville (Missouri)

Allenville Missourieko herrixka bat da. Cape Girardeau konderrian kokatua dago. 2010ean 116 biztanle zituen, 0,40 kilometro koadrotan banatuta.

## Ikus, gainera

* Cape Girardeau konderria

## Kanpo estekak

* Datuak: Q2121434
# Allenwood (Pennsylvania)

Allenwood Ameriketako Estatu Batuetako erroldak esleitutako leku bat da. Union konderrian kokatuta dago, Pennsylvania estatuan. 334 biztanle ditu, 1,521762 kilometro koadroko azaleran banatuta.

## Ikus, gainera

* Union konderria

## Kanpo estekak

* Datuak: Q4732088
* Multimedia: Allenwood, Pennsylvania / Q4732088
# Allensville (Kentucky)

Allensville Ameriketako Estatu Batuetako hiri bat da. Todd konderrian dago, Kentucky estatuan. 175 biztanle ditu, 2,425372 kilometro koadroko azaleran banatuta.

## Ikus, gainera

* Todd konderria

## Kanpo estekak

* Datuak: Q3317137
* Multimedia: Allensville, Kentucky / Q3317137
# Allensworth (Kalifornia)

Allensworth Ameriketako Estatu Batuetako erroldak esleitutako leku bat da. Tulare konderrian dago, Kalifornia estatuan. 531 biztanle ditu, 8,035084 kilometro koadroko azaleran banatuta.

## Ikus, gainera

* Tulare konderria

## Kanpo estekak

* Datuak: Q3458813
* Multimedia: Colonel Allensworth State Historic Park / Q3458813
# Allenville (Illinois)

Allenville Illinoiseko herri bat da. Moultrie konderrian kokatua dago. 2010ean 148 biztanle zituen, 1,50 kilometro koadrotan banatuta.

## Ikus, gainera

* Moultrie konderria

## Kanpo estekak

* Datuak: Q1787303
# Allenwood

Allenwood (irlanderaz: Fiodh Alúine) Irlandako udalerri bat da, Kildare konderrian dagoena. 2011ko erroldaren arabera 845 biztanle zituen.

## Kanpo estekak

* Datuak: Q2303820
* Multimedia: Allenwood / Q2303820
# Allenspark (Colorado)

Allenspark Ameriketako Estatu Batuetako erroldak esleitutako leku bat da. Boulder konderrian kokatuta dago, Colorado estatuan. 568 biztanle ditu, 30,923986 kilometro koadroko azaleran banatuta.

## Ikus, gainera

* Boulder konderria

## Kanpo estekak

* Datuak: Q2711112
* Multimedia: Allenspark, Colorado / Q2711112
# Allentown

Allentown Lehigh konderriko hiria, Pennsylvanian, Estatu Batuetan. Filadelfia eta Pittsburgh ondoren, Pennsylvaniako hirugarren hiri jendeztatuena. 2010eko erroldaren arabera, hiriak 118.032 biztanle zituen.

## Geografia

Lehigh ibaiaren ertzean kokatua, Pennsylvaniako ekialdeko eskualdean (Lehigh arana bezala ezagutzen dena), eta aldameneko bi hirietatik (Bethlehem eta Easton) handiena. Allentown Filadelfiatik 95 kilometrotara dago iparraldera, Estatu Batuetako seigarren hiririk handiena, eta New Yorketik 45 kilometrotara mendebaldera, Estatu Batuetako hiririk handiena.
Dorney parkea jolas-parke famatua da, eta Allentowneko kanpoaldean dago kokatua. Cedar Crest University eta Muhlenberg University unibertsitateak ere Allentownen daude.

## Historia

Allentown 1762. urtean sortu zuen William Allenek.

## Allentown musikan aipatua

Billy Joelek "Allentown" abestia du, industriak hiri honetan jasan zuen beherakadari erreferentzia eginez.

## Kanpo estekak

* (Ingelesez) Allentowneko webgune ofiziala

## Erreferentziak

* Datuak: Q142811
* Multimedia: Allentown, Pennsylvania / Q142811
# Anantnag barrutia

Anantnag barrutia Indiako barruti bat da, Kashmir dibisioan, Jamnu eta Kaxmir estatuan. 1.078.692 biztanle ditu 3.574 kilometro koadrotan.

## Mugakideak

Honako barrutiekin egiten du muga:
Srinagar barrutia Doda barrutia

## Ikus, gainera

* Jamnu eta Kaxmir

## Kanpo estekak

* Datuak: Q2982349
* Multimedia: Anantnag district / Q2982349
# Ananindeua

Ananindeua Brasilgo udalerri bat da, Pará estatuan kokatua. 478.778 biztanle ditu 190,451 km²ko eremuan.

## Ikus, gainera

* Pará

## Kanpo estekak

* Datuak: Q485887
* Multimedia: Ananindeua / Q485887
# Anantapuram barrutia

Anantapuram barrutia Indiako barruti bat da, Andhra Pradesh estatuan. 4.081.148 biztanle ditu 19,13 kilometro koadrotan.

## Mugakideak

Honako barrutiekin egiten du muga:
Chitradurga barrutia Chittoor barrutia Kadapa barrutia Kurnool barrutia Tumakuru barrutia

## Ikus, gainera

* Andhra Pradesh

## Kanpo estekak

* Datuak: Q15212
* Multimedia: Anantapur district / Q15212
# Anantara Towers

Anantara Towers (arabieraz: أنانتارا أبراج), Arabiar Emirerri Batuetako Dubai hirian eraikitzen ari zen etxe orratz egitasmo bat da. Hiru dorrez osatuta dago, Anantara Hotel dorrea, 234 metro eta 45 solairukoa, eta beste bi etxebizitza eta bulego dorre.
Nakheel Properties da sustatzailea, eta 2008tik eraikuntza etenik dago.

## Dorreak

| Postua | Izena | Garaiera metroetan | Solairuak |
| 1 | Anantara Hotel | 234 | 45 |
| 2 | Jumeirah Lake Apartments | 219 | 40 |
| 3 | Jumeirah Lake Offices | 219 | 40 |

## Ikus, gainera

* Dubaiko etxe orratzik garaienen zerrenda

## Kanpo estekak

* (Ingelesez) Eraikinen fitxa emporis.com webgunean.
* Egitasmoaren ordenagailu bidezko irudia.
* Datuak: Q3752002
# Anandita

Anandita silikato motako minerala da eta brittle mica taldearen kidea da.

## Ezaugarriak

Anandita silikato mineralaren formula kimikoa hau da: ${\ce {(Ba,K)(Fe^{2+},Mg)3((Si,Al,Fe)4O10)(S,OH)2}}$. ]]ren arabera sortzen ditu kristalak. Mohs eskalaren arabera duen gogortasunaren balioa 3 - 4 da.

## Erreferentziak

* 1 2 (Ingelesez) «Anandite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q1072887
# Ananga Ranga

Ananga Ranga (अनंगरंग, Maitasunaren etapak) edo Kamaledhiplava (कमलेधिप्लव, Itsasontzia maitasunaren itsasoan) Indian XV.-XVI.mendean idatzitako sexualitateari buruzko liburu ospetsu baten izenburua da. Egilea Kalyanamalla izan zen eta bere lana 1451tik 1526ra Delhin gobernatu zuen Lodi dinastiako Lad Khani eskaini zion. Liburu hau askotan Kama Sutrarekin lotu egin izan da nahiz eta edukieraz eta garaiaz inongo loturarik ez izan.
Sir Richard Francis Burtonek 1885an ingelesera itzuli zuen. Burton hil ondoren bere emazteak, Isabel Burton, testua erre egin zuen.
Liburuaren helburua bikoteen harremana iraun araztea da. Kalyanamallak azaldu zuen nola maitasuna bukatzen dela eta, horren aurrean, prozesu hori ekiditeko, sexua tresna baliotsua dela. Helburu horrekin gizonari aholkuak ematen dizkio bai jarrera sexualen aldetik baita ere emakumeei nola tratatu behar zaien erakusteko. Egilearen arabera, gizonak metodo hauek ondo erabiltzen baditu izango litzateke hogeita hamabi emakume desberdinak izango balitu bezala. Modu batez liburu hau adulterioaren aurkakoa da.

## Liburuaren edukiak

Richard Burtonek eginiko itzulpenaren arabera kapitulu hauek bereizten dira:
* 1. kapitulua: Emakumezko lau moteei buruzko iritziak.
* 2. kapitulua: Emakumezkoen pasioari buruzkoa, haren zonalde sentsibleak.
* 3. kapitulua: Gizonezko eta emakumezkoen mota desberdinei buruzkoa
* 4. kapitulua: Emakumearen ezaugarrien, kualitateen, tenperamentuen deskribapen orokorra.
* 5. kapitulua: Lurralde desberdinetako emakumeen ezaugarriak
* 6. kapitulua: Aholku orokorrak: orgasmoa azkartzeko aholkuak, haurdunaldia, abortua...
* 7. kapitulua: Elkarmina, sedukzioa, maitasuna, adiskidetasuna.
* 8. kapitulua: Emakumeaz, gizonaz, familiaz, adulterioz.
* 9. kapitulua: Kanpo gozamenen trataera: musuak, besarkadak...
* 10. kapitulua: Barruko gozamena jarrera desberdinez
* I. eranskin: Astrologia eta ezkontza
* II. eranskin: Balio ez duten edo pozoitsuak izan daitezkeen alkimiako errezetak

## Erreferentziak

* ↑ http://literotismos.blogspot.com.es/2011/08/el-ananga-ranga-de-kalyana-malla.html?zx=d5e487e3935a7437

## Kanpo estekak

* (Ingelesez) Burtonek egindako Ananga Rangaren itzulpena.
* (Gaztelaniaz) Ananga Rangari buruzko bloga.
* Datuak: Q485824
# Ananke (satelitea)

Ananke (grekoa: Ἀνάγκη edo Αναγκαιη), edo Jupiter XII, Jupiter planetaren satelite natural bat da.

## Ezaugarri fisikoak

Ananke satelite irregularra da, txikia (28 km-ko diametroa) eta erretrogradoa. Uste da 0,04ko albedoa duela, Jupiterren beste satelite batzuen antzera.
Anankeren espektro infragorria P motako asteroideena bezalakoa, eta litekeena da ura edukitzea. Espektro ikusgaian, satelitea pixka bat gorrixka da.
Anankek bere izena ematen dio satelite-talde bati, Anankeren taldeari: 19.300.000 km eta 22.700.000 km arteko erradioarekin eta 150° inguruko inklinazioarekin Jupiter orbitatzen duten satelite erretrogrado irregularrak dira guztiak, eta Ananke da taldeko handiena. Talde horretako guztiak, jatorriz, asteroideak dira, Jupiterren grabitateak harrapatuak eta satelite bilakaraziak.

## Aurkikuntza

Seth Barnes Nicholson-ek aurkitu zuen, 1951ko irailaren 28an, Wilson mendiko behatokian.

## Izendapena

Ananke satelite-izena mitologia grekoko Ananke pertsonaian du jatorria; Ananke Zeusen maitalea zen.
Anankek ez zuen izendapen ofizialik izan 1975 arte, Jupiterren beste zortzi sateliterekin batera (Nazioarteko Astronomia Batasunak ofizialki izendatutako lehenengo satelite-multzoa izan zen). Ordura arte, Jupiter XII izena erabili zen izendatzeko.

## Kanpo estekak

* Anankeren profila
* David Jewitt-en satelite irregularrei buruzko orria
* Scott Sheppard-en Jupiterren sateliteei buruzko orria.
* Datuak: Q16960
* Multimedia: Ananke (moon) / Q16960
# Anantarika-karma

Anantarika-karma, ànantarika-kamma edo Funtsezko Bost Bekatuak (japonieraz go-gyaku o go-gyakuzai), Budismo barruan egin daitezkeen irain nagusiak dira. Erabateko krimenak dira eta, ondorioz, Karmak berehalako hondamendia dakar.

## Bost krimenak

Bos izan dira trazionalki ànantarika-kamman sartzen diren bekatuak:
* Nahita egindako aitaren hilketa (parrizidio)
* Nahita egindako amaren hilketa (matrizidio)
* Arhat (izaki goiargitu-uste) baten hilketa
* buda baten odola zabaltzea
* Sanghan zisma eragitea; Sangha monjen eta mojen komunitate budista da.
Azkeneko hirurak Funtsezko Hiru Bekatuak izenarekin ezagutzen dira. Nahikoa da bost horietatik bat egitea Avīcin infernuan bukatzeko.

## Devadata

Devadata, Gautama budaren lehengusua, azkeneko hiruak egiteagatik ezaguna da.

## Erreferentziak

* ↑ The Soka Gakkai Distionary of Budhism ISBN 4-412-01205-0
* ↑ https://books.google.es/books?vid=ISBN9552400198&id=ztIxd_OGs3YC&pg=PA30&lpg=PA30&vq=Anantarika-Kamma&dq=Anantarika-Kamma&ie=ISO-8859-1&output=html&sig=UgvaPiFi-5LKu2mARGuQLYrW6Yk&redir_esc=y&hl=es

## Kanpo estekak

* Datuak: Q784046
# Ananio

Ananio (antzinako grezieraz: Ἀνάνιος, Anánios) K.a. VI. mendean bizi izan zen greziar poeta izan zen. Bere obra kasik ez da ezagutzen, testu-azti gutxi batzuk bakarrik gordetzen baitira. Bere datazioa egiteko haren testuetan agertzen diren aipamenak erabili izan dira, esaterako Epikarmorenak.

## Bibliografia

* Egile asko: Líricos Griegos II. Elegíacos y Yambógrafos Arcaicos p. 71. Salamanca: Tirant lo Blanch, 2009, ISBN 978-84-98-76777-3.
* Datuak: Q3615044
# André Hercule de Fleury

André Hercule de Fleury (Lodève, 1653 – Paris, 1743) kardinal eta politikari frantsesa izan zen. Fréjusko apezpiku eta Luis XV.aren irakasle izan zen; haren uste osoa irabazi ondoren, Estatuko ministro, Borboiko dukearen ordezko (1726) eta kardinal izendatua izan zen. Barnean, ekonomia eraberritu zuen, eta hala finantzak hobeto administratu zituen. Kanpoko politikan, Espainiarekin zituen harremanei esker, merkataritza bultzatu zuen, eta bakeari eutsi. Hala ere, Poloniako Erregetzarako Gerran parte hartzera behartu zuten, negoziazio baten bidez berehala bukarazi bazuen ere (Vienako Ituna, 1738): Estanislaok, eta haren bidez Frantziak, Lorrena hartu zuen, Polonia uztearen truke. Ezin saihestu ahal izan zuen Austriako Erregetzarako Gerra. Bere garaikideek beldurtitzat eta handitasunik gabekotzat erizten zioten Fleuryren politikari, baina hura ministro izan zen garaia Luis XV.aren erreinaldiko zoriontsuenetakoa izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q439144
* Multimedia: André-Hercule de Fleury / Q439144
# André Hirigoien

André Hirigoien (Baiona, 1978ko irailaren 3a - ) hazpandar gidari profesionala da.
Baionan jaioa, gaztetan aitarekin Senegalen bizi zen eta hantxe ezagutu zuen Paris-Dakar ospetsua. 2013an debutatu zuen, motozikleten sailkapenean 73.a amaituz.

## Dakar rallya

| Urtea | Postua | Etapa(k) | Ibilgailua |
| 2013 | 73.a | 0 | Moto |
| 2016 | | 0 | Buggy Volkswagen |

## Erreferentziak

* ↑ «Pays basque : André Hirigoyen repart sur le Dakar» Sud Ouest 2015/12/29.
* ↑ Dakar rallya. (2014/01/22). Concurrents: André Hirigoyen. .
* Datuak: Q22005936